**Interpretacija pjesme iz zbirke pjesama „Tričave pjesme“ Pajo Kanižaj.**

**Priloži pjesmu u dokument te ispod nje napiši interpretaciju.**

**Prva skupina zadataka:**

1. Odredi temu pjesme.

2. Koliko strofa/kitica ima pjesma?

3. Odredi vrstu strofe prema broju stihova. (Ako je moguće odrediti, nekim pjesmama nije.)

4. Odredi vrstu stiha prema rimi i prema broju slogova u stihu. (Ako su svi stihovi različite vrste, odredi vrstu samo dvama ili trima stihovima.)

5. Pronađi rimu i odredi vrstu rime. (Ako pjesma ima rimu.)

**Druga skupina zadataka:**

1. Promotri izgled pjesme (grafički oblik pjesme) i objasni jesu li oblik pjesme i njen sadržaj povezani. Zašto se pjesnik odlučio baš za taj oblik pjesme? Opiši kako pjesma izgleda. Što je neobično?

2. a) Pronađi ima li u pjesmi stilskih izražajnih sredstava. Napiši sredstva koja si našao te prepiši primjer za njih.

Stilska izražajna sredstva koja smo učili su: metafora, asonanca, aliteracija, onomatopeja, personifikacija, usporedba, kontrast.

b) Pokušaj povezati stilsko izražajno sredstvo sa sadržajem pjesme.

3. Navedi motive koji se pojavljuju u pjesmi.

4. Pronađi u pjesmi pjesničke slike. Ispiši primjere i odredi o kojoj se vrsti pjesničke slike radi.

5. Navedi i opiši zanimljive pojedinosti koje pjesma ima, a da nije navedeno u mojim pitanjima. (Na primjer: dijalekt, neobične riječi, gubljenje slova u riječima, neobičan raspored riječi, o čemu ovisi ritam pjesme ...)

**Treća skupina zadataka:**

1. Zašto si izabrao baš ovu pjesmu za interpretaciju?

2. Sviđa li ti se pjesma? Ako da, zašto? Ako ne, zašto?

3. Koju poruku šalje pjesma? Što si zanimljivo saznao?